b"\n_START_ARTICLE_\nJosep Llu\xc3\xads Boya i Gonz\xc3\xa1lez\n_START_SECTION_\nBiografia\n_START_PARAGRAPH_\nHa treballat com a Agent Col\xc2\xb7legiat de Duanes i com a apoderat d'una oficina de Banca Catalana. Militant i un dels caps de Converg\xc3\xa8ncia Democr\xc3\xa0tica Aranesa - Partit Nacionalista Aran\xc3\xa8s des de 1976, a les eleccions municipals espanyoles de 1979 fou escollit regidor de Les. De 1983 a 1992 ha estat president de la Comissi\xc3\xb3 de Promoci\xc3\xb3 Comarcal de la Diputaci\xc3\xb3_NEWLINE_de Lleida i de 1979 a 1991 membre del Consell Comarcal de Muntanya._NEWLINE_Fou elegit diputat per la prov\xc3\xadncia de Lleida a les eleccions al Parlament de Catalunya de 1992 i 1995 dins les llistes de CiU, i ha estat membre, entre d'altres, de la Comissi\xc3\xb3 d\xe2\x80\x99Agricultura, Ramaderia i Pesca del Parlament de Catalunya. Fou candidat a les eleccions al Consell General d'Aran de 2003 pel ter\xc3\xa7\xc3\xb3 de Quate L\xc3\xb2cs, per\xc3\xb2 no fou escollit."